Държавен вестник, бр. 111, 2001 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  111
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
ИНСТРУКЦИЯ № 3
от 17 декември 2001 г.
за прилагане на раздел IV “Такси за админист-
ративно-техническо обслужване по Закона за
устройство на територията” от Тарифа № 14 за
таксите, които се събират в системата на Ми-
нистерството на регионалното развитие и бла-
гоустройството и от областните управители
Чл. 1. С тази инструкция се определят усло-
вията и редът за прилагане на  раздел IV “Такси
за административно-техническо обслужване по
Закона за устройство на територията” от Тари-
фа № 14 за таксите, които се събират в система-
та на Министерството на регионалното разви-
тие и благоустройството и от областните упра-
вители (обн., ДВ, бр. 94 от 1998 г.; попр., бр. 110
от 1998 г.; доп., бр. 55 от 1999 г.; изм., бр. 41 от
2000 г.; изм. и доп., бр. 99 от 2001 г.).
Чл. 2. (1) Таксите по раздел IV на Тарифа
№ 14 за таксите, които се събират в системата
на Министерството на регионалното развитие
и благоустройството и от областните управите-
ли, са, както следва:
1. за съгласуване и одобряване на инвести-
ционни проекти и за издаване на разрешения за
строеж и на актове за узаконяване от министъ-
ра на регионалното развитие и благоустройст-
вото и от областните управители;
2. за разрешаване ползването на строежите;
3. за извършване на административни и тех-
нически услуги.
(2) Таксите по ал. 1, т. 1 се събират от:
1. Министерството на регионалното разви-
тие и благоустройството—за съгласуване и одоб-
ряване на инвестиционни проекти и за разре-
шения за строеж и актове за узаконяване, които
се издават от министъра на регионалното раз-
витие и благоустройството;
2. oбластните администрации—за съгласу-
ване и одобряване на инвестиционни проекти и
за разрешения за строеж и актове за узаконява-
не, които се издават от областните управители.
(3) Таксите по ал. 1, т. 2 се събират от Дирек-
цията за национален строителен контрол.
(4) Таксите по ал. 1, т. 3 се събират от съот-
ветната администрация по ал. 2 и 3, в чиято ком-
петентност е извършването на исканата адми-
нистративна или техническа услуга.
Чл. 3. Таксите се заплащат от заинтересува-
ното лице при подаване на искането (молбата)
за извършване на административната или тех-
ническата услуга.
Чл. 4. (1) Заявителят попълва формуляр
(приложения № 1, 2 или 3 в зависимост от вида
на исканата услуга), в който посочва размера
на таксата.
(2) Определената по ал. 1 такса се заплаща в
брой (в касата на администрацията) или по
банков път по посочената във формуляра смет-
ка на съответната администрация.
(3) Документът за платената такса се прила-
га към искането (молбата). Направените бан-
кови плащания се удостоверяват със заверен
екземпляр от платежното нареждане.
(4) Таксата не се възстановява в случаите,
когато се откаже извършването на админист-
ративната или техническата услуга. При пода-
ване на ново искане (молба) за извършване на
услугата след отстраняване на причините за
отказа не се заплаща нова такса.
(5) В случай че таксата по ал. 1 е определена
неправилно, заявителят се уведомява за разли-
ката, която трябва да доплати или да му се въз-
станови.
Чл. 5. Събраните такси се внасят ежемесеч-
но по сметка на централния бюджет.
Допълнителна разпоредба
§ 1. (1) “Строителна стойност на обекта” по
смисъла на Тарифа № 14 за таксите, които се
събират в системата на Министерството на ре-
гионалното развитие и благоустройството и от
областните управители и на тази инструкция е
проектната стойност на обекта без технологич-
ното съоръжаване и обзавеждане, определена
по обобщена стойностна сметка (част сметна
документация) на инвестиционния проект съг-
ласно Наредба № 4 от 2001 г. за обхвата и съ-
държанието на инвестиционните проекти (ДВ,
бр. 51 от 2001 г.).
(2) Собственикът (инвеститорът) на строе-
жа може да декларира строителната стойност
на обекта. Декларацията, с нотариална завер-
ка, се прилага към искането (молбата) за из-
вършване на административната услуга.
Заключителни разпоредби
§ 2. Тази инструкция се издава на основание
§ 2, ал. 1 от преходните и заключителните раз-
поредби на Постановление № 175 на Министер-
ския съвет от 1998 г. (обн., ДВ, бр. 94 от 1998 г.;
попр., бр. 110 от 1998 г.; изм. и доп., бр. 55 от
1999 г., бр. 99 от 2001 г.).
§ 3. Тази инструкция отменя Инструкция № 2
от 1999 г. за прилагане на раздел IV “Такси за
административно-техническо обслужване по
Закона за териториално и селищно устройство”
от Тарифа № 14 за таксите, които се събират в
системата на Министерството на регионалното
развитие и благоустройството по Закона за дър-
жавните такси (ДВ, бр. 70 от 1999 г.).
Министър: К. Паскалев